cyanic-selkie/wikianc huggingface dataset:
הקו הסגול של הרכבת הקלה בירושלים
על הקו
הקו יתפקד כקו רוחב בדרום העיר שיצא מבית החולים הדסה עין כרם דרך קריית מנחם, קריית היובל, רמת דניה, רמת שרת, מלחה וקטמונים לתלפיות (חלקו בין הדסה עין כרם וקרית יובל יתבסס על מסילת הקו האדום). אורכו המיועד של הקו כ-12 ק"מ ולאורכו מתוכננות כ-18 תחנות, מתוכן 11 משותפות עם תחנות הקו האדום בקריית יובל, וכן כמה תחנות משותפות עם הקו הירוק והקו הכחול. תכנון הקו שולב בפרויקט התחדשות עירונית בשכונת קריית היובל. באזור זה הקו מתוכנן לעבור ברחובות גולומב וטהון, בהם מוקמים מספר פרויקטים של פינוי בינוי. לאורך רחוב טהון ייהרסו רוב הבניינים הקיימים, במקומם יוקמו מגדלי דירות עם חזית מסחרית והרחוב יורחב לקראת הקמת הקו הסגול. ועד השכונה הציע תוכנית אלטרנטיבית, בה תועבר תנועת הרכבים במנהרה, הרחוב יהפוך למדרחוב שבמרכזו תעבור הרכבת הקלה.
חוק גרין
במכניקת הזורמים ואוקיינוגרפיה פיזיקלית, חוק גרין מתאר את ההתפתחות של גלי כבידה בלתי נשברים המתקדמים במים רדודים בעלי עומק משתנה. החוק נקרא על שם ג'ורג' גרין. בצורתו הפשוטה ביותר, החוק קובע שבעבור חזיתות גלים מישוריות, מתקיים:
חוק גרין מיושם לעיתים קרובות בהנדסת חופים לצורך מידול של גלים ארוכים שחווים תהליך גידול בגובהם לקראת הגעתם לחוף. כיוון שגלי צונאמי נחשבים לגלי מים רדודים לאורך כל הנתיב שלהם (בניגוד לגלי ים רגילים שנחשבים לגלי מים רדודים רק עם התקרבותם לחוף), גלים אלו גדלים בגובהם בהתאם לחוק זה כשהם מתקדמים (והתקדמותן נשלטת על ידי אפקטים של שבירה ועקיפה) לאורך האוקיינוס ובמעלה המדף היבשתי. חוק גרין אם כן מנבא היטב את הגידול העצום בגובה הצונאמי עם ההתקרבות לחוף; יחס הגידול של הגל בפאתי החוף שווה בקירוב לשורש הרביעי של עומק האוקיינוס באזור בו נוצר הצונאמי. בהתייחס לגלי ים רגילים, יש לציין כי קרוב מאוד לחוף מתחילים להתרחש אפקטים לא-ליניאריים משמעותיים וחוק גרין אינו תקף יותר.
תיאור
.
כאן היא מהירות החבורה (ששווה למהירות המופע במים רדודים) ו- היא צפיפות האנרגיה הממוצעת של הגל.
המסלול הבין-לאומי אנצו ודינו פרארי
גרנד פרי סן מרינו 1994
המסלול המשיך לארח את הגרנד פרי, אך נעשו בו תיקונים והתאמות, במטרה להפוך אותו לבטוח יותר. פניית טמבורלו המהירה הפכה לפניית שיקיין ומלכודת חצץ נוספה בצד החיצוני של הפנייה. פניית וילנב הפכה מפנייה מהירה ימינה, אליה נכנסו בהילוך שישי, לפנייה מתונה יותר אליה מגיעים בהילוך רביעי. גם בפנייה זאת נוספה מלכודת חצץ בצידה החיצוני. השיקיין בפניית אקווה מינרלי בוטל.
לוידס לונדון
לויד'ס של לונדון {באנגלית: Lloyd's of London), הידוע בדרך כלל בשם "לויד'ס", הוא שוק ביטוח וביטוח משנה הממוקם בלונדון. בניגוד לרוב מתחרותיו בענף, הוא אינו חברת ביטוח אלא גוף תאגידי המנוהל על פי "חוק לויד'ס 1871" וחוקים נוספים. הוא פועל כשוק הדדי-חלקי שבתוכו מספר רב של גופים פיננסיים, המקובצים בתאגידים, המתאחדים כדי לאגד ולפזר את הסיכון שאותו הם מבטחים. חתמים אלה, או "חברים", הם אוסף של תאגידים ואנשים פרטיים כאחד, והם מכונים באופן מסורתי "שמות" ("Names").
ברקון ביקונס
אזור הברקון ביקונס ("פסגות ברקון") נקרא על שם ממלכת ברכיניוג ששלטה באזור בימי הביניים המוקדמים (קרויה על שם מלכה הראשון בריכן), ועל שמה גם העיירה ברקון (הטיה אנגלית של בריכניוג) והמחוז ההיסטורי ברקונשייר. האזור מאופיין בהתיישבות מועטה יחסית ושטחים הרריים, הוא כולל מספר פסגות גבוהות בהן פן אי ואן, הפסגה הגבוהה ביותר בדרום ויילס. תנאי השטח המאתגרים והאוכלוסייה המועטה, הפכו את הביקונס לאזור טיולים מוכר, בנוסף הוא משמש את הצבא הבריטי לאימוני שטח וניווטים ובין היתר משמש לאימוני ה-SAS.
ח'רבת דווארה
מיקום ותיאור האתר
האתר נמצא בסְפָר המדבר של הרי בנימין על ראש גבעה שטוחה שגובהה 600 מטר מעל לפני הים, המהווה רכס המוקף בואדיות ממזרח ומערב. הגבעה עשויה סלע קירטון. מן האתר ניתן להשקיף על ים המלח ועבר הירדן ממזרח, מדבר יהודה מדרום-מזרח, הר הזיתים והר הצופים מדרום-מערב, תל אל פול, א-ראם וסביבת אל-בירה ממערב והכפרים דיר דיבוואן, טייבה ורמון מצפון.
ממצאי החפירה
מכלול כלי החרס כולל קערות, מכתשים, סירי בישול, כדים, קנקנים, פכיות, פיטס, קנקני אגירה, (כלי אחסון גדולים) וגביעים. חרס ייחודי אחד מייצג פני אריה (רק החלק של האף והפה נמצא). ייתכן ומדובר בספל עם דמות אריה, הדומה לאלו מהסגנון הפלשתי שנמצאו באזור מישור החוף ועמק יזרעאל. עד החפירה לא נמצא באזור ההר ממצא דומה. כלי החרס האלה מתוארכים ברובם למאה ה-11 לפנה"ס. נמצאה כמות קטנה של כלים מתקופת הברונזה התיכונה ב' (סביבות 1800–1550 לפנה"ס) שלא מספיקה כדי להעיד על התיישבות קבע באזור. חרסים מאותה התקופה נמצאו בשני אתרים סמוכים על ידי צוות החפירה. יש לציין כי באתר לא נמצאו עדויות לפעילות חקלאית, כגון אסמים, להבי מגל ואבני רחיים. באתר נמצאה כמות קטנה ביותר של עצמות בעלי חיים, אשר היו שייכות ללפחות 7 פרטים שונים. העצמות שייכות לצאן, בקר, כלב ואייל.
מאפייני האתר
לאתר מאפיינים ייחודיים, בכך שמדובר באתר מבודד הנמצא באזור סמי-מדברי בעל פוטנציאל חקלאי ירוד ובכל זאת הוא מבוצר היטב. הביצורים באתר הם מאסיביים ביחס לגודלו ומיקומו ודוגמאות לביצורים בסדר גודל זהה נמצאו רק באתרים הגדולים לפחות פי שלושה או ארבעה מאתר זה. נראה כי באזור זה עיקר הכלכלה היישובית מבוססת על תבואה, אך בניגוד לאתרים אחרים בסביבה, לא נמצאו עדויות לפעילות חקלאית באתר. בנוסף, באזור התקיימו עוד שלושה אתרים כפריים באותה התקופה, וייתכן שאלה השתמשו בשטח החקלאי הסמוך לח'רבת דווארה, מה שמקטין את הפוטנציאל החקלאי של היישוב. פינקלשטיין חישב כי האתר יכל לתמוך ב-75–100 תושבים.
אתר ישראלי
פינקלשטיין הציע שלוש אפשרויות לתיאור האתר:
אתר פלשתי
על אף שנאמן הטיל ספק במהימנותו של הנרטיב המקראי, הוא הפנה לפסוק מספר שמואל, המספר כי כאשר ניצחו שאול ויונתן את הפלשתים במכמש, אנשים "עברים" שהיו לצד הפלשתים ערקו לטובת שאול ויהונתן. נאמן הציע שבח'רבת דווארה יישבו שכירי חרב (אולי אותם "עברים" הם קבוצות פורעי חוק המתוארות במקורות חוץ-מקראיים כ"עפירו") שנשכרו על ידי הפלשתים על מנת לשלוט על לשלוט על האזור, להתנכל ליישובים הכבושים ולאבטח את הדרך מן ההר לבקעת הירדן דרך יריחו. ייתכן כי הספל עם פרצוף האריה היה שייך למפקדם הפלשתי. אותם שכירי התקיימו על חשבון תושבי הסביבה הכבושים ולכן באתר אין עדות לפעילות חקלאית. לאחר ניצחון הישראלים על הפלשתים, לא היה לישראלים כל צורך באתר ולכן הוא ניטש. הצעה זאת מסבירה מדוע באתר רק פריט אחד המקשר אותו לפלשתים, ומוצא עדות בנרטיב המקראי המתאר תושבים מהמקום שמשתפים פעולה עם הפלשתים.
רוזה גינוסר
המאבק המשפטי על זכות הנשים לשמש כעורכות דין בארץ ישראל
גינוסר שיערה שזכות הנשים לעסוק במשפטים, שכבר התקבלה זמן רב קודם לכן בפריז שבה למדה, וזמן לא רב קודם לכן בלונדון, שבה התגוררה, תתקבל גם בארץ ישראל. אך ב-1922, כשפנתה לראשונה לשלטונות המנדט הבריטי וביקשה לעמוד לבחינת עורכי הדין הזרים במטרה לקבל רישיון לעריכת דין בארץ ישראל, נענתה בשלילה בנימוק שהיא "אינה אדם" (Person). מאחר שפקודת עורכי הדין אפשרה ל"אדם" לעמוד לבחינה ונשים לא נכללו בהגדרה זו, הן היו מנועות מלגשת לבחינה. כמו כן, הבריטים רצו להימנע מלהרגיז את הפלסטינים בארץ, שהתנגדו למהלך.
קבוצת ריאליטי
היסטוריה
קבוצת ריאליטי היא קבוצת נדל"ן, העוסקת בפיתוח, ניהול והשבחה של נדל"ן בישראל ומחוצה לה. הקבוצה הוקמה בשנת 2008 על ידי ד"ר מיכאל (מיקי) ורדי, לשעבר מנהל רשות מקרקעי ישראל, אוהד רוזן ואסף ורדי. שווי הנכסים המנוהל על ידי הקבוצה הוא למעלה מ-6.5 מיליארד ש"ח, עם הון עצמי העומד על כ-4 מיליארד ש"ח.
יצחק בן קפרון
יצחק בן (אבן) קפרון היה מדקדק יהודי שחי באל-אנדלוס במאה העשירית.
אוניברסיטת סנטיאגו דה קומפוסטלה
פעילות האוניברסיטה
האוניברסיטה פועלת בשלושה קמפוסים: הקמפוס הצפוני והקמפוס הדרומי בסנטיאגו דה קומפוסטלה וקמפוס נוסף בלוגו. באוניברסיטה כ-80 מחלקות וכ-60 תוכניות לתואר, לצד מספר רב של מכוני מחקר, מעונות, מתקני ספורט, אולמות תרבות וספריות.
פרנסואה אבו סאלם
פרנסואה אבו סאלם (בערבית: فرانسوا أبو سالم, בצרפתית: François Abou Salem, 2 באוקטובר 1951 - 1 באוקטובר 2011) היה שחקן ובמאי, מייסד התיאטרון הפלסטיני תיאטרון אל-חכוואתי במזרח ירושלים.
פרסים והוקרה
בשנת 1998 הוענק לאבו סאלם, על ידי יושב ראש הרשות הפלסטינית יאסר ערפאת, פרס פלסטין, על מכלול יצירתו ותרומתו לתרבות הפלסטינית.
אל-חיד
אל-חיד (בערבית: الحد; תעתיק מדויק: אלחד) היא עיירה בבחריין, הממוקמת על לשון יבשה בדרום־מזרחו של האי מוחארק. בעיירה אוכלוסייה גדולה של מוסלמים סונים, של בדואים משבט הואלה ושל ערבים ממוצא אפריקאי גובהה של אל-חיד הוא 3 מטרים.
החלפת בגדים
החלפת בגדים (באנגלית: Clothing swap) הוא אירוע בו אנשים מביאים בגדים, נעלים ואביזרי אופנה לבישים ושאינם משתמשים בהם יותר ולוקחים ללא תשלום פריטי ביגוד שאחרים הביאו. החלפות בגדים נחשבת לא רק דרך טובה וזולה לחדש את ארון הבגדים, אלא גם נחשבת לפעולה סביבתית. החלפות בגדים נעשית בעיקר בין נשים ונערות.
חוף מוסון
לקריאה נוספת
• Ute Christina Herzfeld, Atlas of Antarctica: Topographic Maps from Geostatistical Analysis of Satellite Radar Altimeter Data, PP 86 - 87
דה רוטס
היסטוריה
ב-2009 הפכה הלהקה ללהקת הבית של התוכנית לייט נייט של ג'ימי פאלון. ב-2010 הוציאו את האלבום How I Got Over שהכיל בתוכו השפעות של אינדי רוק, נשמה, פאנק, גוספל ונאו סול. האלבום מכר 51,000 עותקים בשבוע הראשון והגיע למקום השישי במצעד הבילבורד 200.
רעידת האדמה באפגניסטן (2022)
פקיסטן
רעידת האדמה לא גרמה לנזק נרחב בפקיסטן, אולם 43 אנשים מתו, לפי המחלקה המטאורולוגית של פקיסטן.
למדא רייזינג
הסניף הראשון נפתח ב-1974 על ידי דיקון מקיובין בוושינגטון די. סי. והכיל 250 כותרים. החנות הייתה ידועה בשל מגוון הספרים הרחב שלה, שהכיל ספרים על נושאים כגון דת, ארוטיקה ותאוריה קווירית, וגם DVD, מתנות ותקליטורים. ב-1984 סניף נוסף נפתח בבולטימור, והעיתון Baltimore Sun טען שהוא חנות הספרים הגאה היחידה במרילנד. למרות זאת, הסניף נסגר באביב 2008. חנות נוספת בדלאוור נפתחה ב-1991 ונסגרה בדצמבר 2009. חנות רביעית בנורפוק שבווירג'יניה נפתחה ב-1996 ונסגרה ביוני 2007.
מיתוג מחדש
מיתוג מחדש של חברות
מיתוג מחדש זכה לעדנה מחודשת בתחילת המילניום. המיתוג מחדש של פיליפ מוריס לאלטריה נעשה כדי לעזור לחברה למחוק את תדמיתה השלילית. מקרה ידוע נוסף הוא של ניסיון הדואר הבריטי למתג את עצמו מחדש כ"קונסיגניה", ניסיון אשר הוכח ככישלון, עד שנדרש היה לבזבז מיליונים נוספים בחזרה לנקודת ההתחלה. במחקר שנערך על 165 מקרים של מיתוג מחדש נמצא כי בין אם מיתוג מחדש נובע מאסטרטגיה ארגונית, למשל מיזוגים ורכישות, ובין אם הוא מהווה אסטרטגיה שיווקית בפועל (שינוי מוניטין ארגוני), היא נועדה לשפר, להשיב, להעביר, או ליצור מחדש את ההון העצמי של המותג.
הר דוסון (קולומביה הבריטית)
מקור השם
שמו של ההר ניתן לו בשנת 1888 על ידי הכומר וו. ס. גרין (W.S. Green). השם אומץ רשמית ב-29 במאי 1901.
ההר נקרא על שם הגאולוג ג'ורג' מרסר דוסון, חבר בוועדת הגבולות הבינלאומית של צפון אמריקה הבריטית בשנת 1873, ומנהל הסקר הגאולוגי של קנדה בין השנים 1895–1901.
Fancy Color Research Foundation
הארגון עורך מחקרים בתחומי היהלומים צבעוניים ומפרסם עדכונים רבעוניים שמשקפים שינויים במחיר הקנייה הסיטונאי.
היסטוריה
הקרן למחקר יהלומי פנסי קולור החלה בפעילותה בשנת 2005, כאשר הארגון החל לאסוף נתונים של מחירי שוק יהלומי פנסי קולור. הנתונים נאספו כמעט עשר שנים לפני העדכון הרבעוני הראשון של אינדקס מחירי היהלומים הצבעוניים (The Fancy Color Diamond Price Index) בינואר 2015. בנוסף לאינדקס הקרן מפרסמת מאמרי מחקר מקצועיים ומפתחת כלים דיגיטליים לשוק יהלומי הפנסי קולור.
לנקה רוטמן
לֶנְקֶה רוטמן (בהונגרית: Rothman Lenke; קישקונפלג'האזה, 23 במרץ 1929 – לידינגה, שוודיה 27 בנובמבר 2008) הייתה מורה, מאיירת, אמנית, סופרת יהודייה-הונגרייה-שוודית.
סן חואן (צוללת)
היעלמות הצוללת והחיפושים אחריה
מבצע חיפוש והצלה החל באזור ההיעלמות ונמשך ללא תוצאות עד 30 בנובמבר. השתתפו בו 57 כלי שיט ומטוסים וכ-4,000 איש מ-13 מדינות וביניהן ארגנטינה, ברזיל, צ'ילה, ארצות הברית, בריטניה ורוסיה. המבצע נערך בחסות הארגון הבינלאומי ISMERLO. המחפשים סרקו שטח של 482.5 אלף קילומטר רבוע, שגודלו בקירוב כגודלה של ספרד. רוחות במהירות של עד 100 קילומטר לשעה וגלים בגובה של עד עשרה מטר הכבידו על החיפושים.
חורבת חלוקים
התקופה השנייה היא ההתקופה הרומית, בה היה באתר מגדל שמירה ומבנה נוסף, שניהם נבנו על חורבות המבנים הקדומים. באותה התקופה שלטו באזור הנבטים.
יוסי קרמר
קריירה
בשנת 1990 הגיע שוב שלמה שרף לאמן את מכבי חיפה, והחליט לבנות קבוצה אשר מושתתת על שחקנים צעירים. קרמר בן ה-31 נפרד בעקבות זאת מהקבוצה ועבר שוב להפועל חיפה. כעבור שנה עבר לבית"ר ירושלים, עמה עלה לליגה הבכירה בתום העונה, ובהמשך שיחק גם בעירוני אשדוד ועלה עמה גם כן לליגה הבכירה.
פרדריק סטופפורד
קריירה צבאית
סטופפורד החל את שירותו במשמר הגרנדירים ב-28 באוקטובר 1871. הוא מונה לעוזר של סר ג'ון אדי, ראש המטה של חיל המשלוח המצרי והשתתף בקרב תל אל-כביר ב-1882. הוא המשיך לשמש כשליש למייג'ור גנרל ארתור פרמנטל, מפקד משלחת סואקין ב-1885. לאחר מכן מונה לקצין יטה חטיבתי בחטיבת המשמר שהוצבה במצרים.
משפחת סיקורל
סלומון (1881–1927)
זמן קצר אחרי חצות 4 במרץ, הוא נדקר למוות שמונה פעמים בעוד שאשתו, אלבירה טוריאל, דווחה כמורדמת בכלורופורם במיטה לצידו. שניים מילדי הזוג, רוזי, בת 10 וריימונד, בן 6, ישנו עם המשרתת שלהם באזור המשרתים, ונשארו בטוחים. (בתם השלישית לילי הייתה בצרפת). נגנבו תכשיטים. בגלל מעמדם הגבוה של הסיקורלים בחברה המצרית, פיענוח התיק נעמד בראש סדר העדיפויות ובראשו עמד המנכ"ל לביטחון פנים מחמוד פחמי קייסי פאשה, שלימים יהפוך לשר הפנים של מצרים, אישית. עקב עמדתם של הסיקורלים והעובדה כי תכשיטים נגנבו, פרצה היסטריה בקרב עשירי קהיר, שחששו מגל רציחות שוד.
יוסף (ביי) סיקורל (1887–1939)
ליוסף נולדו ארבעה ילדים: קלמנט (נולד ב־1912), רנה (נולד ב־1916), גיא (נולד ב־1917) וסילבן (נולד ב־1927). שלושת הגדולים השתתפו בעסק המשפחתי כשהתבגרו. רנה התמודד גם בשתי ראלי, וזכה הן בראלי סולום והן בראלי קהיר-טריפולי-קהיר בתחילת שנות החמישים.
עוזבים את מצרים
שאר המשפחה שנולדה במצרים התפזרה ברחבי אירופה ודרום אמריקה:
פרל (סרט)
עלילה
בשנת 1918, פרל היא אישה צעירה המתגוררת עם הוריה, מהגרים מגרמניה, בביתם שבטקסס בזמן שבעלה, הווארד, משרת כחייל בשדות הקרב של מלחמת העולם הראשונה. אביה של פרל חולה ומשותק, ואמה השתלטנית, רות, מתעקשת לקבל את עזרתה בטיפול באביה ובחווה. מנגד, פרל, הכמהה לחיים מרגשים יותר, שבויה תחת השפעת הסרטים בהם היא צופה בבית הקולנוע המקומי ושואפת להפוך לנערת מקהלה, למורת רוחה של רות.
בבית הקולנוע, פרל פוגשת מקרין צעיר שמתחבב עליה. בעודה רוכבת על אופניה הביתה, פרל עוצרת לצד שדה תירס ומתחילה לרקוד עם דחליל ואף מאוננת עליו, מתוך פנטזיה במסגרתו הדחליל ממלא את תפקיד דמותו של המקרין. בשעת לילה מאוחרת, פרל מתגנבת מביתה ומבקרת את המקרין, שמראה לה את ", סרט פורנוגרפי אסור שרכש באירופה; ומעודד אותה להגשים את חלומותיה. פרל מעירה שהיא אינה יכולה לנטוש את משפחתה, ומייחלת למותם.
עתיד
בספטמבר 2022, במהלך בכורת חצות של הסרט בפסטיבל הסרטים הבין-לאומי בטורונטו 2022, הוכרז רשמית על פיתוחו של סרט שלישי עם טיזר קצר שנוגן לאחר כתוביות הסיום. הטיזר הופץ מאוחר יותר ברשת. את הסרט עתיד לשוב לכתוב, להפיק ולביים וסט, בעוד שגות' תשוב לגלם את דמותה של מקסין מהסרט "X". הסרט, שנמסר כי שמו יהיה "מקסין", ישמש כסרט המשך ל-"X", יתרחש בשנת 1985 ועלילתו תתמקד בניסיונותיה של מקסין להצליח בהוליווד לאחר אירועי הסרט. צילומי הסרט החלו ב-11 באפריל 2023.
יסעור (סוג)
מאפיינים
מיני הסוג בעלי נוצות כהות-אפורות, רגליים קטנות בעלות קרומי שחייה ומקור בינוני עם בליטה מעליו. הם יכולים לדאות בלב ים במשך שבועות ויכולים לשחות ולצלול. הם ניזונים מדיונונים ודגים העולים למעלה.
אקלים הממלכה המאוחדת
סקוטלנד
מזג האוויר בסקוטלנד הוא הקר ביותר בבריטניה במשך השנה, כשהטמפרטורה הממוצעת של ינואר עומדת על C° 2− (F° 31.6). סקוטלנד היא גם הגשומה ביותר במשך כל חודשי השנה למעט במאי, ביוני ובדצמבר, אז ויילס גשומה יותר. החודש הגשום ביותר הוא ינואר עם ממוצע של 170 מילימטרים של גשם. סקוטלנד היא גם המעוננת ביותר במשך השנה, למעט ביוני וביולי כשצפון אירלנד תופסת את המקום הראשון.
ליאו ראיין
ביוגרפיה
ראיין נולד בנברסקה. במלחמת העולם השנייה הוסמך לקצין בצי ארצות הברית ושירת כצוללן (1943–1946). הוא למד באוניברסיטת קרייטון בנברסקה והשיג תוארי BA ו-MS (1949 ו-1951). לאחר מכן עבד כמורה להיסטוריה בבית ספר תיכון ולאחר מכן כמורה בעיר דרום סן פרנסיסקו בקליפורניה וכחבר מועצת העיר שם (1956–1962). בשנת 1962 נבחר לראש העירייה וכיהן בתפקיד זה כשנה בטרם נבחר לאספה הלאומית של מדינת קליפורניה, בה כיהן עד 1972. במהלך כהונתו, ב-1970, כעת שכיהן כיושב ראש ועדה של האספה המחוקקת שפיקחה על מערכת בתי הסוהר של קליפורניה, נאסר כשהוא פועל תחת שם בדוי ובילה עשרה ימים במאסר במטרה לעמוד על התנאים שם. כמו כן הכניס שינוי חשוב במערכת החינוך של המדינה. הוא פרסם שני ספרים בנושאים ציבוריים.
השליחות לגיאנה
ב-1978 התעורר עניינו של ראיין בפעולותיה של כת מקדש העם בגיאנה, כאשר באותה עת החלו להתפרסם טענות אודות מעשי התעללות והפרת זכויות אדם שנעשו על ידי אנשיה, שרבים מהם היו תושבי קליפורניה לשעבר. הוא החליט לצאת אל משכן הכת ג'ונסטאון שבגיאנה, והצהיר כי אם המושבה הפכה ל"גולאג", הוא יעשה כל אשר לאל ידו כדי לשחרר את אנשיה. לטענת העיתון "סן פרנסיסקו כרוניקל", שפרסם תחקיר על הפרשה, ניסה ראיין לשווא לקבל מידע על המתרחש בג'ונסטאון ממחלקת המדינה של ארצות הברית, אשר ניסתה לחסום את חקירותיו. אף על פי כן יצא ראיין לג'ונסטאון בגיבוי הממשל האמריקני ובמימונו.
I Want It All
השיר בוצע בהופעה חיה לראשונה ב-20 באפריל 1992, שלוש שנים לאחר צאתו לאור, במהלך מופע המחווה לפרדי מרקיורי, בביצוע שלושת חברי קווין הנותרים, כאשר רוג'ר דלטריי שר כסולן וטוני איומי מנגן בגיטרה. פרדי מרקיורי עצמו מעולם לא ביצע את השיר בהופעה חיה, מכייון שהוא נפטר בנובמבר 1991 ממחלת האיידס בגיל 45, והופעתו האחרונה עם קווין הייתה ב-9 באוגוסט 1986. את השיר במקור ביצע פרדי מרקיורי, כשבריאן מיי שר כסולן נוסף.
וגאס גולדן נייטס
וגאס גולדן נייטס (באנגלית: Vegas Golden Knights) היא קבוצת הוקי קרח מקצוענית מפרדייז, נבדה, ארצות הברית, המשחקת בליגת ה-NHL בה היא חברה בבית הפסיפי שבחטיבה המערבית.
פרדייז היא חלק ממטרופולין לאס וגאס ובתחומה המוניציפלי נמצא חלק הארי של הסטריפ של לאס וגאס, שבו שוכן גם אולמה הביתי של הקבוצה.
2017 - 2018: תחילת הדרך וריצת פלייאוף מפתיעה
ככל קבוצת התרחבות, הגולדן נייטס איישו את הסגל שלהם בהחתמת שחקנים חופשיים, שחקנים שנבחרו בדראפט הרגיל, ושחקנים שנבחרו בדראפט התרחבות מקרב שחקנים מהקבוצות הקיימות שבחרו לא להגן עליהם. השחקן הבולט שהוחתם במסגרת דראפט ההתרחבות היה מרק-אנדרה פלרי, השוער הוותיק של פיטסבורג פינגווינס שזכה איתה שלוש פעמים בגביע סטנלי. מקרב השחקנים החופשיים החתמה בולטת הייתה של החלוץ הרוסי ודים שיפצ'יוב, המבקיע המצטיין באליפות העולם ב-2016 - אך שיפצ'יוב לא השתלב בקבוצה ושוחרר כעבור שלושה משחקים בלבד.
הסכם מכללא
הסכם מכללא או חוזה מכללא הוא הסכם שלא נאמר במפורש בין הצדדים, אך הוא משתמע מתוך התנהגותם. גם כאשר יש חוזה מפורש בין הצדדים ניתן להתייחס אליו כאילו יש בו גם תנאי מכללא - תנאי שלא נכלל במפורש בחוזה אך הוא משתמע מתוך מהות החוזה.
דוגמה: הסכם עבודה בין מעסיק לעובד כולל את פרטי זכויותיו של העובד (שכר, חופשה וכו'). פעמים רבות לא נכללת בחוזה כזה הדרישה שעל המעסיק לספק עבודה לעובד, כלומר להטיל עליו משימות, ועל העובד לבצע משימות אלה. אף שלא נאמרה במפורש, דרישה זו היא בגדר תנאי מכללא, שהפרתה היא הפרת החוזה. על חשיבותו של התנאי מכללא בהסכם עבודה אישי עמד בית הדין הארצי לעבודה: "בשל המיוחד בחוזה העבודה האינדיבידואלי - הדרך והנסיבות שבהן הוא נכרת, משך חייו ופעולתו - ממלא התנאי מכללא תפקיד רב משקל בהרבה משתנאי מסוג זה ממלא בחוזים אחרים."
איגוד התעשייה הקיבוצית
אוכלוסיית הקיבוצים מהווה פחות מ-2% מאוכלוסיית מדינת ישראל, תפוקת התעשייה הקיבוצית מהווה כ-9% מתפוקת התעשייה הישראלית (ללא יהלומים). ענף הפלסטיקה והגומי של התעשייה הקיבוצית מהווה מעל 60% מכלל תפוקת הענף בתעשייה הישראלית. כ-70% מפעילות התעשייה הקיבוצית נמצאת באזורי פריפריה.
משפחת כהן-סקלי
כהן סקַלִי היא משפחת כהנים המיוחסת לצדוק הכהן. מקורה מהעיר סביליה שבספרד והחל משנת 1480 התגוררו רוב בניה בדבדו אשר נקראה "עיר הכהנים" על שמם.
אנדרה קאדאר
יצירתו
הרומן הראשון שלו (Balalajka, 1918) התקבל יפה. מיהאי פלדי (מקודם: מיקשה פרנקל) כתב עליו בניוגט ב"שמחת הגילוי".
רחוב שער האריות
רחוב שער האריות מתחיל בשער האריות, ומסתיים ברחוב ויה דולורוזה, סמוך לרחוב הגיא. הרחוב עובר במקביל לחומת הר הבית מצפון, ומוביל לכניסות הצפוניות של הר הבית. בתחילת הרחוב ניצבה ככל הנראה בתקופת בית שני מצודת אנטוניה. הוא חוצה את הרחובות: באב חוטא (בעברית: שער החיטה), בורג' לקלק, אנטוניה, המלך פייסל, שער הפרחים, הנזירות, ובנק הדם. ובפינת רחוב אנטוניה שוכן מתחם יהודי "בית האריות", שנקרא על שם הרחוב.
הפיגוע בחרמש (2002)
הרקע לפיגוע
בערב הפיגוע, זמן מה קודם לו, הגיעה לכוחות הביטחון התרעה חמה על כוונת מחבלים לחדור לאחד מיישובי השומרון – יצהר, הר ברכה, איתמר, תפוח או אלון מורה. בעקבות זאת נקראו התושבים להישאר בבתיהם. כיתות הכוננות הוקפצו, ולאזור הגיעו כוחות ביטחון רבים.
Nel blu dipinto di blu
בשנת 1958, השיר ניצח בפסטיבל הסן רמו, ונבחר לייצג את איטליה באירוויזיון 1958, שם זכה במקום השלישי עם 13 נקודות. לאחר התחרות, השיר נמכר בכ-22 מיליון עותקים ברחבי העולם, ובכך הפך לאחד מהשירים המוכרים ביותר מתחרות האירוויזיון ומפסטיבל הסן רמו.
הפיגוע בחרמש (2002)
האדרת הפיגוע והמחבל בידי הרשות הפלסטינית והפת"ח
בדצמבר 2016 חגג ארגון הטרור פת"ח בעמוד הפייסבוק הרשמי שלו את "10 הפעולות הבולטות ביותר" מיום הקמתו, ביניהן "פעולת התנחלות חרמש" – הפיגוע ביישוב חרמש.
רמטין סבטי
רמטין סבטי (נולד ב-1972) הוא קצין צה"ל במילואים בדרגת אלוף-משנה, בתפקידו האחרון שימש מפקד מחוז ירושלים והמרכז בפיקוד העורף.
אלפרד מנינגס
נעוריו
מנינגס נולד במנדהאם, שבמחוז סאפוק באנגליה. אביו היה טוחן בטחנת מים. בגיל 14 נשלח לנוריץ' כשוליה של מדפיס, מעצב וצייר כרזות פרסום, שם שהה בשש השנים הבאות, ובזמנו הפנוי למד בבית הספר לאמנויות של נוריץ'. עם תום תקופת שולייתו היה לצייר במשרה מלאה. בשנת 1898 איבד את הראייה בעין ימין עקב תאונה, אך הדבר לא פגע בנחישותו לצייר. ב-1899 הוצגו שניים מציוריו בתערוכת הקיץ של האקדמיה המלכותית לאמנויות..
צייר מלחמה
מנינגס צייר ב-1918 את "הסתערות פלוגתו של פלאוורדיו", הידועה כהסתערות הפרשים הגדולה האחרונה, בקרב מוריול ווד. גורדון פלאוורדיו עוטר לאחר מותו בצלב ויקטוריה על הובלת הרגימנט בתקיפה מוצלחת נגד הכוחות הגרמנים..
הסנאט ימליץ ויאשר
צירלס לוטון היה מעמד לפרס באפטא כשחקן הזר הטוב ביותר לשנת 1963.
סיאט רונדה
סיאט רונדה (בספרדית: SEAT Ronda) היא מכונית משפחתית קטנה, 5 דלתות הצ'בק מתוצרת יצרנית הרכב הספרדית סיאט אשר יוצרה בין השנים 1982–1986.
אסייתים עשירים מטורפים
עלילה
הרומן נפתח בציטוט מהמאה ה-14 של הנוסע הערבי, אבן בטוטה: "בשום מקום בעולם לא ניתן למצוא אנשים עשירים יותר מהסינים."
הדמויות
אסטריד טו (לשעבר לונג): בת דודתו האפנתית של ניק, אשר מוכרת בכינויה "האלילה", בשל יופייה וחוש האופנה המושלם שלה. נרמז שהונה של משפחתה, משפחת לונג, אפילו גדול יותר מזאת של משפחת יאנג.
רשת פטרי
יסודות רשת פטרי
רשת פטרי מורכבת ממקומות (places), מעברים (transitions), וקשתות (arcs). קשתות מחברות בין מקום למעבר או להפך, לעולם לא בין מקומות או בין מעברים. מקומות מהם יוצאת קשת למעבר נקראים מקומות הקלט של המעבר; מקומות שאליהם נכנסות קשתות ממעבר נקראים מקומות הפלט של המעבר.
הגדרה פורמלית וניסוח בסיסי
הערה 1. המשמעות המדויקת של "שווה ל- או גדול מ-" תלויה בתכונות האלגבריות המדויקות של הוספה המיושמת על Z בחוק ההפעלה, כאשר שינויים קלים בתכונות האלגבריות יכולים להוביל לסוגים אחרים של רשתות פטרי; לדוגמה, רשתות פטרי אלגבריות.
ההגדרה להלן מבוססת באופן רופף על. ישנן הגדרות חלופיות רבות.
תחביר
סימון של רשת פטרי (גרף) הוא רב-קבוצה של המקומות שלה, למשל המיפוי. אנו אומרים כי הסימון מקצה לכל מקום מספר של אסימונים.
ניסוח במונחים של וקטורים ומטריצות
הסימונים של רשת פטרי יכולים להיחשב כוקטורים של מספרים שלמים אי-שליליים באורך |S|.
נגישות
ברור כי זהו עניין של הליכה בגרף הנגישות המוגדר לעיל, עד שנגיע לסימון המבוקש או עד שנדע כי כבר לא ניתן להגיע אליו, אולם זה יותר קשה ממה שזה נראה בהתחלה: גרף הנגישות הוא בדרך כלל אינסופי, וזה לא קל לקבוע מתי זה ניתן לעצור.
חסימות
חסימות היא כריעה על ידי בחינת בעיות כיסוי, על ידי בניית עץ קארפ-מילר.
הרחבות
רשימה קצרה של הרחבות אפשריות:
רשתות זרימה
רשת זרימה מתוחזקת היטב עם איטרציה רגילה (WRI - well-handled with regular iteration) היא רשת זרימה מורחבת לא מעגלית. רשת זרימה WRI יכולה להיבנות כצירוף של רשתות, כלומר החלפת מעבר ברשת זרימה WRI בתת-רשת זרימה WRI. התוצאה תהיה גם רשת רשת זרימה WRI. רשתות זרימה WRI הן גם נאותות-G, לכן על ידי שימוש באבני בניין מסוג רשת זרימה WRI בלבד, ניתן להשיג רשתות זרימה שהן נאותות-G לפי המבנה.
לורנס דילייני
ביוגרפיה
בשנים 1961–1962 עבד דילייני במכון לניתוח ביטחוני בוושינגטון די. סי. ולאחר מכן היה במשך שנה עמית מחקר במכון פריץ האבר בברלין. ב-1963 הוא הצטרף לתאגיד אירוספייס בלוס אנג'לס, שם הוא עבד כמנהל קבוצת המחקר לטכנולוגיות ההנעה שלהם ושל משרד הטילים הבליסטים הבין-יבשתיים המתקדמים שלהם עד 1968. לאחר מכן ועד 1975 הוא עבד בתאגיד מרטין מריאטה וושינגטון כמנהל התוכניות המתקדמות שלהם ולאחר מכן בדנוור, כמנהל חטיבת המערכות הימיות שלהם. בשנים 1975–1981 הוא היה מנהל בחברת R&D Associates בוושינגטון. לאחר מכן ועד 1989 הוא עבד בחברת SAIC, בתחילה כסגן מנהל המגזר המדעי הצבאי ומגזר מערכות המידע ולאחר מכן כמנהל קבוצת מערכות המידע. לאחר מכן ועד 1994 הוא היה שותף מנהל בחברת Montgomery & Associates. בשנים 1994–1997 הוא היה האחראי על הפעילות באירופה של חברת Braddock Dunn & McDonald בברלין ומנהל קבוצה בחברת IABG במינכן. לאחרן מכן ועד 1999 הוא היה מייסד ונשיא של חברת Delaney Group Inc. בוושינגטון.
ג'ודיצרטופס
ג'ודיצרטופס היה שייך לכסמוזאורים. הוא היה בעל שתי קרניים ארוכות מעל אזור הגבות שהתעקלו כלפי מעלה, וקרן אף בינונית-קצרה. העטרה שלו הייתה ארוכה עם שפה עליונה מעוגלת, והיו בה שני "חלונות" בעצם שיצרו שקעים מכוסי עור צבעוני. מצדיה בלטו בליטות מחודדות גדולות ואילו בשפתה העליונה הבליטות היו קטנות יותר. קצות עצמות הלחיים שלו, ה-epijugal, היו מחודדות וארוכות.
דיסטומו
טבח דיסטומו
עם הפלישה לנורמנדיה ב-6 ביוני 1944 הגבירו הפרטיזנים היוונים את התקפותיהם על הגרמנים. במקום שהתה הדיוויזיה המשוריינת ה-4 של האס אס. בבוקר 10 ביוני 1944 נע טור משוריין לעבר דיסטומו. בדרך החיילים פתחו באש על איכרים, הרגו חמישה ושבו שנים עשר כבני ערובה. ההוראות שקיבלו היו: על כל גרמני הרוג יש להרוג 50 יוונים, ועל עשרה גרמנים הרוגים יש לחסל כפר שלם.
פרארי פורטופינו
מפרט
הפורטופינו הוארכה בכ-1.6 סנטימטר ביחס לקליפורניה לאורך של 458.6 סנטימטר והתרחבה ב-3 סנטימטר ל-194 סנטימטר. העיצוב החדש כולל בחרטום אגרסיבי יותר בהשראת פרארי 812, עם מסיטי אוויר המפחיתים את רעשי הרוח ב-30% ומשפרים את היעילות האווירודינמית. בתוך תא הנהג התווסף מסך מגע בגודל 10.2 אינץ' הממוקם בקונסולה המרכזית. כמו גם התווספו צג לתצוגת נתונים מול הנוסע והגה שונה עם מתג למענה שיחות טלפון.
ז'אן-מארי סוטו
ז'אן-מארי סוטו (בצרפתית: Jean-Marie Soutou, 1912, ברוז'-קאבי-מיפאז'ה (Bruges-Capbis-Mifaget) שבדרום-מערב צרפת – 2009) היה חסיד אומות העולם ודיפלומט מצרפת.
שחף ארמני
מאפיינים
אורכו של השחף 52-62 ס"מ ומשקלו 600-960 גרם. הוא בעל כנפיים אפורות כסופות, עיניים כהות ורגליים ומקור צהובים ועל המקור בליטה אדומה, "מלוכלכת" בכתם שחור הבולט לכל רוחב המקור, שני הסימנים האחרונים הם מסימני ההיכר הבולטים שלו, שכן בעבר היה נחשב לתת מין של בן סוגו שחף צהוב רגל, אך הם הופרדו לשני מינים נפרדים.
ג'וזף מקי בראון
ביוגרפיה
ג'וזף מקי בראון נולד בקנטון, ג'ורג'יה ב-28 בדצמבר 1851. בראון הוא בנו של מושל ג'ורג'יה בתקופת מלחמת האזרחים האמריקנית ג'וזף אמרסון בראון. בצעירותו כונה על ידי משפחתו בשם החיבה "ג'ו בראון הקטן".
המרכז הרפואי האוניברסיטאי אוטרכט
בית החולים האוניברסיטאי, שנפתח בשנת 1872, שכן בעבר בתוך העיר. באמצע שנות השמונים עבר לקמפוס חדש בשוליה המזרחיים של העיר, בשכנות לקמפוס העיקרי של האוניברסיטה. הבניינים שבהם שכן בעבר נהרסו ברובם או הוסבו לבנייני מגורים. בית החולים לילדים נפתח ב-1888 וב-1999 עבר לבניין חדש בשכנות לבית החולים הכללי. בקמפוס החדש שוכנים גם בנק דם ובית החולים הצבאי המרכזי בהולנד. בנייני הקמפוס מקושרים ביניהם במעברים תת-קרקעיים.
דאיקוקו
תיאורו
בדרך כלל דאיקוקו מתואר כיושב על שק או שקי אורז, עם שקית תכשיטים על כתפו, גלגל חמה על חזהו, ומניף פטיש עץ בעזרתו הוא נענה למשאלות. הוא מתואר כעשיר, זחוח-דעת ואוהב ילדים.
צ'ילהאוס
עיצוב
האלמנטים הפיסוליים בגרמי המדרגות ועל החזית הם מעשי ידיו של הפסל ריכרד קוהל (Richard Kuöhl).
נחום רכל
ביוגרפיה
ב-1971 נשלח על ידי הרב צבי יהודה ללמד בישיבה ביד בנימין, לאחר שהצוות החינוכי שם ביקש עזרה. לאחר חמש שנים נתבקש להקים ישיבה גבוהה ביישוב קדומים שבשומרון. יחד עם משפחתו עבר להתגורר ביישוב ושימש שם כראש ישיבה מספר שנים. בקדומים הציג הרב רכל את תערוכת הציורים הראשונה שלו, הקים סטודיו להדפסי משי והדפיס את יצירותיו.
אביבה רבינוביץ'
ראשית חייה
רבינוביץ' נולדה בשנת 1927 בבית חולים העמק שבעמק חרוד. היא גדלה בירושלים ובכפר ורבורג, והתחנכה בבאר טוביה. כאשר הייתה בת 16, התגייסה לפלמ"ח, שם שירתה כאלחוטאית וכמזכירה בפלוגה ח'. בתקופה זו לקחה חלק בסזון ובליל הגשרים. בהמשך הורחקה מהפלמ"ח, אך שבה לשירות קרבי בגדוד הפורצים תחת פיקודו של אורי בן-ארי בזמן מלחמת העצמאות. רבינוביץ' השתתפה בכל קרבות הגדוד לו השתייכה, ואף נפצעה בקרב בגבעת הרדאר. בתום המלחמה עברה לגור בקיבוץ כברי, ביחד עם כמה מחבריה לחטיבה.
קרב שרקט (1918)
רקע
בשנת 1916 התאפיינה המערכה במסופוטמיה בשורה של כישלונות מבצעיים של הצבא הבריטי כשבשיאם נכנעה הדיוויזיה השישית "פונה" לטורקים בסיומו של המצור על כות בזמן שלכוחות הבריטים עשרות אלפי נפגעים ממאמצי החילוץ של הנצורים.
הצבא העות'מאני
מול הכוחות הבריטים נערכה שארית הארמייה השישית בפיקודו של עלי איחסן סביס, כוח זה, שמנה כ-25,000 חיילים, כלל ארבע דיוויזיות (ה-2, ה-16, ה-14 וה-46).
מהלך הקרב
ב-29 באוקטובר הגיעו הבריטים לקווי ההגנה הטורקים. קוב שלח קדימה את דיוויזיית הרגלים ה-17 ואת בריגדת הפרשים ה-11 כדי לפרוץ את קווי ההגנה. תחת אש ארטילרית טורקית תקפו הפרשים הבריטים, בעזרת כידונים, את עמדות התותחים הטורקים וכבשו אותן.
ב-30 באוקטובר הבין מפקד הכוח הטורקי שכוחותיו בנחיתות מספרית ושהסיכוי גבוה שרבים מחייליו ייפגעו בקרב. לאור ההתקדמות בשיחות השלום וההתקרבות לחתימה על ההסכם החליט מפקד הטורקי להורות לחייליו להניח נשקם ולהיכנע.
המפלגה הירוקה (אירלנד)
אידאולוגיה ומדיניות
למפלגה הירוקה שבעה "עקרונות מכוננים". באופן כללי, עקרונות יסוד אלה משקפים את "ארבעת העמודים" של הפוליטיקה הירוקה שנצפתה על ידי רוב המפלגות הירוקות בעולם: אקולוגיה, צדק חברתי, דמוקרטיה שורשית ואי-אלימות.
מגדל השעון (שטיפ)
היסטוריה
המגדל לא עבר שום שיפוצים או שחזורים, למעט אמצעי הגנה קלים. היו מספר ניסיונות לשפץ את המגדל, והיו גם גיוסי כספים מאזרחי העיר. עם זאת, ניסיונות אלו לא צלחו בשל התנגדות של האזרחים הגרים בבתי המגורים הקרובים למגדל.
נכון ל-2021, מגדל השעון אינו נגיש לאזרחים ואין לו תאורה מתאימה. מנגנון השעון עצמו לא עובד כבר כמה שנים. המגדל זקוק לשחזור באמצעות חיזוק הקמתו.
מילובאן ג'ילאס
ביוגרפיה
במרץ 1944 נסע ג'ילאס למוסקבה ועם חזרתו לקח חלק בשחרור בלגרד מידי הנאצים. לאחר המלחמה היה נציג יוגוסלביה בייסוד הקומינפורם ומזכיר קבוע ראשון של הארגון. בארצו היה שר בלי תיק. הוא תואר ביוני 1948: "נחשב כאישיות רבת־המרץ ביותר בקבוצתו של מרשאל טיטו. בגלל עמדתו הבולטת במלחמת הפארטיזאנים, הוא זכה לפופולריות רבה בקרב הצבא.". בנוסף היה מזכיר הוועד המרכזי של המפלגה הקומוניסטית. בתיאור משנת 1949 נאמר: "מתרכזים בידיו כל ענייני התעמולה וההסברה" וכן "חושבים שרוב נאומיו של טיטו הם פרי מחשבתו של ג'ילאס. מפורסמת שנאתו למעצמות המערב."
רוז'ה בראון
פעילות להצלת יהודים במהלך מלחמת העולם השנייה
במהלך ניסיונות ההצלה לא ניסה בראון לשכנע יהודים להתנצר אלא הפציר בהם לדבוק באמונתם היהודית ואף השתתף בטקסי דת יהודיים בבית הכנסת בטולוז. כשהגרמנים עצרו את הרב אברהם דויטש בלימוז', בראון ביקר אצלו ואף הביא לו תפילין.
סיאט ארונה
סיאט ארונה (בספרדית: SEAT Arona) הוא קרוסאובר קומפקטי, המשלב תכונות של SUV, מתוצרת יצרנית הרכב הספרדית סיאט, חברת בת של קונצרן הרכב הגרמני פולקסווגן אשר מיוצר משנת 2017 ועד היום.
אנטולי מושיק
הישגים
לאחר שעלה לארץ זכה מושיק במדליית ארד באליפות אירופה 2011 בהנפה, אלא שזמן קצר לאחר מכן נאלץ להחזיר את המדליה לאחר שנתפס בשימוש בחומרים אסורים.
יצחק לבב
יצחק לְבָב (שמו בלידה:יצחק לאון לוּבּצַ'נסקי; נולד ב-11 בפברואר 1939 במסיה בפרובינציה אנטרה ריוס בארגנטינה) הוא פסיכיאטר ואפידמיולוג ארגנטינאי-ישראלי. נודע במחקריו בתחום האפידמיולוגיה הפסיכיאטרית והפסיכיאטריה החברתית, ובתרומתו לקידום הפסיכיאטריה הקהילתית. פעל, בין השאר, כיועץ אזורי של ארגון הבריאות העולמי וכיועץ למחקר של משרד הבריאות הישראלי בתחום בריאות הנפש. היה מעורב בארגון מחדש של שירותי בריאות הנפש, בהיגוי המדיניות ותוכניות הפיתוח של שירותים אלה. לבב הוא פרופסור שלימד באוניברסיטאות קווינס במדינת אונטריו, קנדה, וג'ונס הופקינס בארצות הברית ובחוג לבריאות הנפש הקהילתית באוניברסיטת חיפה.
סאלה סאו פאולו
בניית אולם הקונצרטים
הבמה, שאורכה 320 מטר מאפשרת זווית ראייה טובה. בבמה מותקנות מדרגות, אשר יכולות להתרומם ובכך לאפשר מקום למקהלה או לשינויים שונים במיקום הנגנים. כמו כן, ישנה מעלית הממוקמת מתחת לבמה להעלאת פסנתר קונצרטים.
השועל בלול התרנגולות (סרט)
תקציר העלילה
אמיץ דולניקר (שייקה אופיר) הוא חבר כנסת ועסקן הסתדרות ותיק, ידוע בכושרו לנאום נאומים חוצבי להבות על סוציאליזם ושוויון אבל למעשה לא הקים דבר בחייו. עוזרו הנאמן הוא זאב (ספי ריבלין) המלווה אותו בכל המקומות ומייעץ לו איך לא לטעות. בתחילה נואם דולניקר בפתיחת כביש ומברך את הנהגים התקועים במקום על פתיחת תערוכת הפרחים וזאב מתקן אותו והנהגים צופרים בעצבנות עד שעוזרו (אברהם סלקטר) מגיש לו מספרים לגזירת הסרט.
לאחר זאת הוא ממהר לכנסת ומתווכח בלהט עם יושב ראש הכנסת (יוסף באשי) כשלידו חבר כנסת מנומנם (אפרים קישון). כחבר וועדת הספורט הוא מתכבד לבעוט בעיטת פתיחה במשחק כדורגל אך מתקשה בכך.
דולניקר וזאב נוסעים במשאית המובילה אספקה ליישוב "עין כמונים" הנהג (אברהם רונאי) מסביר להם כי השם נובע מגידול כמון ובמקום אין עיתונים או תקשורת והוא מביא אספקה פעם בחודשיים לפי דרישה שמגיעה בפתק צמוד ליונת דואר.
סנדי דניס
קולנוע
דניס החלה את דרכה בהוליווד בתפקיד קטן בסרטו של איליה קאזאן "זוהר בדשא". בשנת 1966 חזרה דניס לקולנוע עם ניסיון משחק רב יותר לאחר שהות של מספר שנים על בימות ברודוויי. דניס זכתה בפרס אוסקר לשחקנית המשנה הטובה ביותר והועמדה לפרס גלובוס הזהב לשחקנית המשנה הטובה ביותר על הופעתה הקולנועית השנייה בסך הכול בדרמה של מייק ניקולס "מי מפחד מווירג'יניה וולף?" בתפקיד האני, אשתו המופנמת של הפרופסור הצעיר לביולוגיה ניק (ג'ורג' סיגל). ב-1967 שיחקה דניס בדרמה של מרק ריידל "השועל" בתפקיד הצעירה ג'יל בנפורד וקיבלה שבחים רבים על הופעתה בסרטו של רוברט מאליגן "במעלי המדרגות". ב-1970 הופיעה דניס לצידו של כוכב הקולנוע ג'ק למון בקומדיה של ארתור הילר "אבודים בניו יורק", על תפקידה בסרט הועמדה דניס לפרס גלובוס הזהב לשחקנית הטובה ביותר בתפקיד קומי.
מיכאל נבון
ביוגרפיה
לאחר שחרורו כיהן כמנכ"ל "משען" במהלך 1998. שימש סגן ראש לשכת הקשר נתיב במשרד ראש הממשלה, יועץ כלכלי של המטה לביטחון לאומי, ודירקטור בחברות בהם גרנית הכרמל, סונול, סופרגז, הבנק הבינלאומי למשכנתאות. כמו כן כיהן כיו"ר הדירקטוריון של חברת "יובל חינוך" של עיריית תל אביב-יפו, חבר במועצת מכבי שירותי בריאות ודירקטור בעמותת בתי החולים הציבוריים.
ג'סיקה סאביץ'
עבודה בחדשות מקומיות
סאביץ' הפכה לידוענית מקומית בפילדלפיה, ולעיתים הוטרדה בהליכה ברחוב. סאביץ' נהנתה מההצלחה המקומית, אך שאפה להתקדם לעבודה ברשתות הארציות. בשנת 1976, הרשימה את מנהלי NBC בזמן שדיווחה מעימות בקמפיין הנשיאותי בין הנשיא ג'רלד פורד לבין המועמד הדמוקרטי ג'ימי קרטר בפילדלפיה. אירעה תקלה בציוד השמע, שעיכבה את העימות, והותירה את סאביץ' למלא 27 דקות של זמן שידור בזמן שהציוד תוקן. ההתמודדות הטובה שלה עם האתגר הובילה את NBC להציע לה חוזה לשלוש שנים החל מספטמבר 1977 כמגישה וככתבת בוושינגטון הבירה.
עבודה בחדשות ארציות
סאביץ' השקיעה מאמץ רב בשיפור הקריינות שלה, ובין היתר נעזרה במאמן קול. בכירים ועמיתים ב־NBC שיבחו את הקריינות המיומנת שלה בסרט המראה את הרצח של חבר הקונגרס ליאו ריאן ושל אנשים נוספים ביריות מצד חברי מקדש העם בג'ונסטאון. לא היה זמן לצפות בסרט לפני שידורו, ולכן נאלצה סאביץ' לאלתר את הקריינות שלה בזמן צפייה בסרט המזעזע בפעם הראשונה.
מאיר לויה
קריירה כמאמן
בין השחיינים הבולטים שאימן לויה, נמנים אלופי ושיאני ישראל בשחייה: דריה גולובטי, מארק חינאווי, ענת זימין, אמיר חביב, גלב איאוניצ'ב, אבי כהן, עידן מורדל, בקי פוזדנר, מאיה פינקלר, עופר פינקלר ואביטל פליישמן.
חיים קאשטיל
קורות חיים
בתקופה שלאחר סיום לימודיו פנתה הקהילה היהודית באתונה שביוון אל ויקטור יעקובסון וביקשה להמליץ לה על רב צעיר ומשכיל שישמש כרב הקהילה וכנציגה הרשמי מול הממשל. יעקובסון המליץ על הרב קאשטיל, וזה האחרון, לאחר התייעצות עם רבו, הרב אברהם דאנון, נאות לכהן במשרה ועבר לאתונה.
כתב מאמרים לעיתון דואר היום ולעיתון הציוני בלאדינו "איל ז'ודייו" שיצא לאור בקושטא, וחלק ממאמריו אלו תורגמו ליוונית. רשימותיו ומחקריו על ערים רבות ביוון, נדפסו ביוונית ומכילים חומר רב על הקהילות היהודיות במדינה.
הלופרידול
תופעות לוואי
להלופרידול תופעות לוואי רבות, וזהו חסרונה העיקרי של התרופה. תופעות הלוואי השכיחות ביותר של התרופה כוללות כאבי ראש, ישנוניות, עלייה במשקל, תנועות בלתי-רצוניות, רעד, נוקשות שרירים, סחרחורות והפרעות בתפקוד המיני. תופעות לוואי נדירות יותר של התרופה כוללות בין השאר התכווצויות שרירים, חום גבוה, בלבול, סינקופה, פריחה ועייפות קיצונית.
אנט קרוסבי
ביוגרפיה
תפקידים נוספים של קרוסבי היו: אינגריד סטריינג' חובבת הקופים בפרק בסדרה "ג'ונתן קריק" (1997), אדית ספרשוט בסדרה "An Unsuitable Job for a Woman" (1997–2001) וג'סי בסרט הקולנוע "נערות לוח השנה" (2003). בשנת 2004 הופיעה קרוסבי בהופעת קמע בעונה השלישית של הסדרה "Black Books". ברדיו ה-BBC השתתפה בעונות השישית והשביעית של התוכנית "Old Harry's Game" בה גילמה את אדית', היסטוריונית שמתה לא מכבר.
אקספוננט ליאפונוב
ההגדרה של אקספוננט ליאפונוב המקסימלי
אקספוננט ליאפונוב המקסימלי מוגדר כך:
Chillin
נכון לדצמבר 2010, השיר מכר מעל 354,000 עותקים בארצות הברית.
מתקפת האביב של בעלות הברית בצפון איטליה
בעלות הברית
במהלך התקופה שקדמה למבצע הצטמצמו כוחות הארמייה הבריטית השמינית: באוקטובר 1944 נשלחה הדיוויזיה ההודית ה-4 ליוון, בנובמבר הצטרפה אליה הדיוויזיה הבריטית ה-4 והחטיבה ה-139 מהדיוויזיה הבריטית ה-46, ובדצמבר התווספו אליהם שאר הדיוויזיה ה-46 והחטיבה ההררית היוונית ה-3. כמו כן בתחילת ינואר 1945 נשלחה הדיוויזיה הבריטית ה-1 לארץ ישראל המנדטורית, ובסוף ינואר נשלחו לצפון-מערב אירופה הקורפוס הקנדי ה-1 והדיוויזיה הבריטית ה-5. ניסיון לקחת עוד 2 דיוויזיות בריטיות לצורך המערכה בגרמניה, נדחה על ידי הרולד אלכסנדר.
ורמאכט
כוחות הוורמאכט שהיו פרוסים בגזרה כללו 21 דיוויזיות מוחלשות ו-4 דיוויזיות איטלקיות, מתוכן 3 דיוויזיות היו כפופות לארמיית ליגוריה בפיקודו של רודולפו גרציאני, והרביעית הייתה חלק מהארמייה ה-14.
מהלך המתקפה
ב-6 באפריל החלה המתקפה העיקרית בהפגזה ארטילרית כבדה על הביצורים הגרמניים בנהר סניו, ובשעות אחר הצהריים המוקדמות של 9 באפריל תקפו 825 מפציצים כבדים ובינוניים את אותם הביצורים. מ-15:20 עד 19:10, נורו חמישה מטחי ארטילריה כבדים, שכל אחד מהם נמשך 30 דקות. לאורך החזית נפרסו הדיוויזיה ההודית ה-8, הדיוויזיה הניו זילנדית ה-2 ודיוויזיית הקרפטים ה-3 הפולנית, ולפנות ערב תקפו את הקווים הגרמניים. לאחר לחימה קשה התקדמו הכוחות בבוקר 11 באפריל, והתייצבו במרחק של 5.6 ק"מ באזור סאנטרנו.
איתן סטיבה
פילנתרופיה
סטיבה ומשפחתו הקימו את אנאתה, חברה לתועלת הציבור שתומכת במיזמים חברתיים וחינוכיים כמו יוניטף - מועדוניות לילדי פליטים, תומכת במכינות, בבתי חולים, בתוכניות אקדמיות, מעניקה מלגות לימודים ועוד. סטיבה חבר בוועדת ההיגוי של חבר הנאמנים של אוניברסיטת חיפה, וקיבל בשנת 2016 תואר עמית כבוד של האוניברסיטה העברית.
טיסת חלל
סטיבה המריא לחלל ב-8 באפריל 2022 מטעם חברת אקסיום ספייס, בחללית הדרגון 2 של חברת SpaceX כחלק מטיסת Axiom Mission 1 שהייתה טיסת החלל הפרטית המלאה הראשונה אל תחנת החלל הבינלאומית. סטיבה היה תייר חלל ששילם מכספו עבור הכרטיס, אך טיסתו סווגה כפרויקט לאומי ובמסגרתה הוא ביצע מספר ניסויים מדעיים מטעם גופים ישראליים. מלבד ביצוע מחקרים וניסויים מדעיים, ערך סטיבה במהלך שהותו בחלל ראיונות עם נשיא המדינה יצחק הרצוג ומספר גופי תקשורת ישראלים. ב-25 באפריל חזר סטיבה לכדור הארץ.
מחנה הריכוז ריימסדורף
היסטוריה
באפריל 1945 התחילו לפנות את האסירים לכיוון של מחנה הריכוז טרזיינשטט. יצאו 2,200 אסירים לדרך, והגיעו 900. הנאצים ירו באסירים שלא יכלו ללכת וכך הם מתו.
האונס הקבוצתי באילת
לאחר האונס
ב-19 באוגוסט החלו דיווחים ופרסומים בתקשורת וברשתות החברתיות על חשד לאונס של נערה בת 16 בבית מלון באילת בידי 30 גברים.
אליפות צרפת בטניס 1967
תחרות הגברים
בתחרות זו השתתפו 116 טניסאים שחולקו ל-8 בתים. לקראת התחרות המשתתפים החזקים דורגו כדלקמן:
שלמה הכהן צבאן (ארבי לקביר)
רבי שלמה הכהן צבאן – אַרְבִּי לְקַבִּיר (מכונה לעיתים: מהרש"ך; ה'תק"ס, 1799 – ה'תרמ"א, 1881) הוא צאצא למשפחת כהן סקלי, אב בית דין ופוסק הלכה ורב העיר דבדו שבמרוקו.
ציתרן
המאות ה-16 עד ה-18
כשם שהקתרוס שינה את מידותיו הפיזיים, והתכבד ב'תוספת צוואר' משמעותית על מנת לתמוך בטונים הנמוכים (בס) ושינה צורתו ל- theorbo ו- chitarrone המככבים ביצירות הקונטינואו, כך התפתח גם הצִיתָרן ושינה צורתו ל- ceterone, בעל הצוואר המאורך לתימכה במיתרי הבס, אם כי, כלי זה, היה נפוץ הרבה פחות.
כוונון ומיתרים
מנגנון הכוונון של הציתרן היה ונשאר מנגנון המכונה יתדות-כוונון (או יתדות חיכוך), מיתרי המתכת נמתחו מקצה גוף תיבת התהודה דרך גשר מיתרים ומעל פתח צלילי התהודה עד למנגנון הכוונון. המיתר הראשון נמתח חזק ככל האפשר ואת יתר המיתרים כיוונו בהתאם אליו. היו לציתרן (בעל ארבעה מסלולי מיתרים) מספר סגנונות כוונון מיתרים, העיקריים בהם הם הסגנון האיטלקי שכוונן B – G – D – E והצרפתי שכוונן A – G – D – E באוקטבה שמתחת לאמצע C.
So Happy I Could Die
So Happy I Could Die הוא שיר של הזמרת האמריקאית ליידי גאגא מתוך המיני אלבום השלישי שלה, The Fame Monster. השיר הופק ונכתב על ידי גאגא, רד וואן, וספייס קאובוי.
סם קורלט
ביוגרפיה
קורלט נולד וגדל במרכז אוסטרליה בניו סאות' ויילס לזוג הורים שעוסקים במסחר וייעוץ. הוא השתלם בסדנאות משחק אצל כמה מהמאמנים הנודעים ביותר כמו אליזבת קמפ, לס צ'אנטרי, גלנדה לינסקוט ואנדרו לואיס. בשנת 2018 סיים תואר ראשון באמנויות הבמה ומשחק באקדמיה לאמנויות הבמה של אוסטרליה המערבית (WAAPA) בפרת'.
פצעי בגרות 80
תקציר העלילה
לילה אחד הוא פוגש בהופעה של גרי אקשטיין את סוזי (דליה שימקו) ומתאהב בה. דליה היא בת למשפחה אמידה מצפון תל אביב ואביה (יוסי גרבר) אינו מרוצה מהתנהגותה החופשית עם שרון (שרון אלכסנדר) חבר שלה, שגם הוא ממשפחה עשירה בצפון תל אביב.
שוצהונד
תקני השוצהונד
עד שנת 2006 התקיימו שני תקנים לבדיקת כשירותו של הכלב לעבודות השונות: מבחן השוצהונד ומבחן ה-IPO.
דיזיינר
ביוגרפיה
סלבי נולד ב-3 במאי 1997 בברוקלין, ניו יורק. הוא ממוצא אפרו-ברבדי ואפרו-אמריקאי, והוא נכדו של מוזיקאי הבלוז גיטר קראשר. הוא גדל בדיור הציבורי של לואי ארמסטרונג. הוא החל לתרגל שירה במקהלת בית הספר ובכנסייה. בגיל 14 החל בקריירת המוזיקה שלו.
קריירה
ב-4 במאי 2018, הוציא את מיני-אלבום הבכורה שלו,, באמצעות חברת התקליטים העצמאית שלו, LOD רקורדס. האלבום הגיע למקום ה-161 במצעד הבילבורד 200. בשנת 2020, הוציא מיני-אלבום נוסף, בשם Diamonds Forever.
בארי לונג
ביוגרפיה
בארי לונג נולד באוסטרליה ב-1926. כנער החל לעבוד כמחלק עיתונים ותוך מספר שנים הפך לעורך העיתון "סידני סאנדיי" ודוברו של מנהיג האופוזיציה בפרלמנט מחוז ניו סאות' ווילס. בגיל 30 לערך החל לכתוב שורה של ספרים שעסקו בשאלות אנושיות מרכזיות: האם יש מטרה לחיי? מהו המוות? מי אני באמת?. את כתבי היד שכתב הביא לבריטניה כדי להוציאם לאור.
לאונרד מירון
לאונרד מירון (ברומנית: Leonard Miron; נולד ב-11 באפריל 1969) הוא מנחה טלוויזיה ועיתונאי רומני.
עיוות דין
עיוות דין מתבטא לעיתים במאסר ממושך של אדם, המסתיים בסופו של דבר בזיכויו, למשל בעקבות ראיה חדשה.
גורמים לעיוות דין
גורמים אחדים עלולים להוביל לעיוות דין.
צעדים למניעת עיוות דין
למקרה שנוצר עיוות דין, ניתנו כלים לתיקון העוול:
ארטפורט
מאז שנת 2013 מנהלת את ארטפורט ורדית גרוס.
המשבר האוקראיני-רוסי (2021–2022)
מהלכים דיפלומטיים כתגובה להסלמה
ב-2–3 בנובמבר, מנהל סוכנות הביון המרכזית האמריקאית, ויליאם ברנס, הגיע למוסקבה ונפגש שם עם בכירי המודיעין הרוסי. לפי CNN, מטרת הנסיעה הייתה להעביר לקרמלין את דאגתו של נשיא ארצות הברית, ג'ו ביידן, מהמצב בגבול עם אוקראינה. מקורות של ערוץ הטלוויזיה דיווחו כי לאחר הנסיעה, ברנס שוחח בטלפון עם נשיא אוקראינה, וולודימיר זלנסקי, כדי להקל על המתיחות בין מוסקבה לקייב. לאותה מטרה, פקיד בכיר במחלקת המדינה האמריקאית נשלח לאוקראינה ב-4 בנובמבר.
איזוניאזיד
היסטוריה
האיזוניאזיד סונתז בשנת 1912 על ידי מאייר ומאליי באוניברסיטת פראג. רק אחרי מלחמת העולם השנייה נתגלתה הפעילות האנטיביוטית של החומר. במעבדות של חברת הופמן לה רוש בנאטלי, ניו ג'קזי, פיתח ה. הרברט פוקס ועמיתיו את האיזוניאזיד ואת נגזרתו, איפרוניאזיד כתרופה שנועדה לשיווק. גם גרהרד דומק פיתח תכשירים המבוססים על איזוניאזיד עבור חברת באייר AG. בשנת 1952 בנפרד, לוריא וזאלצר מחד, וז'אן דלה וז'אן-פרנסואה בויסון מאידך, תארו תכונות אנטידיכאוניות של האיזוניאזיד. תגלית זו עמדה ביסוד פיתוחם של התרופות נוגדות הדיכאון הראשונות.
גדוד 32 (דרום אפריקה)
פעילות מבצעית
הגדוד פעל באזור הגבול שבין דרום אפריקה לאנגולה, הגדוד התמקד בעיקר בפעילות כנגד הזרוע הצבאית של ארגון העם של דרום-מערב אפריקה וכנגד הזרוע הצבאית של התנועה העממית לשחרור אנגולה אשר סייעו לפעילות שלהם כנגד דרום אפריקה. הגדוד היה מבצע סיורים עמוקים לתוך דרום אנגולה במסוקים או ברגל, משבש פאת פעילות האויב וחוטף טרוריסטים בשביל חקירות מודיעין. כאשר הגדוד היה יוצא למבצע רק מחצית הייתה יוצא בזמן שהמחצית השנייה נשארה בבסיס ובמבצע הבא היו מתחלפים. הגדוד היה בין היחידות הראשונות לפעול בגדר המערכת בין דרום מערב אפריקה לאנגולה במסגרת מבצע סירת מפרש.
עם התחזקו הסיוע הקובני להתנועה העממית לשחרור אנגולה במאבק נגד האיחוד הלאומי לעצמאות מוחלטת של אנגולה, שכלל סיוע שריון כבד, הגדוד חומש בנשק כבד נגד טנקים וסוללת ארטילריה.
עוז כץ
עוז כץ (נולד בשנת 1962) הוא אתלט עבר ישראלי. אלוף ושיאן ישראל בריצות ל-400 מטר ול-800 מטר. הוא השיאן הנוכחי (2023) בריצת 800 מטר. האתלט הישראלי הראשון שרץ 800 מטר מתחת ל-1:50 דקות.
מצר פריס
בחוזה שימודה, שנחתם בין האימפריה הרוסית לאימפריה היפנית בשנת 1855, נקבע המצר כקו גבול בין שתי המדינות: האיים הקוריליים שמדרום לקו זה סופחו ליפן, ואילו אלה שמצפון לו סופחו לרוסיה, קו שנשמר עד לחוזה סנקט פטרבורג ב-1875.
צבא השחרור הפלסטיני
היסטוריה
בשנת 1968, חיילי צש"פ נלחמו בפעולת כראמה.
Moto Guzzi TriAlce
בנוסף, דגמי "Moto Guzzi TriAlce" שירתו ב"Milizia della strada" ובמשטרת אפריקה האיטלקית ("Polizia dell'Africa italiana" ).
גנציקלוביר
קינטיקה
זמן מחצית החיים של התרופה הוא 4 שעות, אולם כאשר היא נמצאת בתוך התא זמן מחצית החיים מתארך ל-16–24 שעות. הסילוק של התרופה (clearance) נמצא ביחס ישר לסילוק של הקראטינין ולכן תפקודי הכליות משמעותיים לחולים הנוטלים תרופה זו.
חישוב בעל-פה
היכולת לחישוב בראש שונה מאדם לאדם. יש שיעדיפו כלי עזר כבר בחישובים פשוטים למדי, ולעומתם יש שנודעו ביכולתם לערוך בראש חישובים מורכבים. במחצית המאה ה-20 פיתח המתמטיקאי היהודי יעקב טרכטנברג את "שיטת טרכטנברג" לחישובים בראש.
חישוב עקיף
כאשר המצב הנ"ל לא מתקיים, הקושי עשוי להשתנות:
הכפלה פי 5
האלגוריתם הבא הוא דרך מהירה להשגת התוצאה:
2. הוסף את הספרה 0 מצדו הימני של המספר. (א.) 3. לאחר מכן, החל מהספרה השמאלית ביותר, חלק ב-2 (ב.) וצרף כל תוצאה בסדר המתאים כדי ליצור את המספר החדש;(תוצאות שהתקבלו בצורת שבר יש לעגל כלפי מטה למספר השלם הקרוב ביותר).
יגאל שוחט
מבצע שיער 265 והנפילה בשבי
ב-15 באוגוסט 1970 הוחזר מהשבי. בעיתונות נטען שהמצרים הסכימו להשיבו רק לאחר שמצבו הרפואי הידרדר והיה חשש שימות בשבי. לאחר שחזר מהשבי שהה זמן מה בבית החולים תל השומר. בדצמבר 1970 כובד בגזירת הסרט בהנחת אבן הפינה למבנה הקבע של בית החולים. כן הסיר את הלוט, יחד עם מאיר הר-ציון, מעל אנדרטה חדשה שהותקנה בבית החולים. לאחר שחזר מהשבי, למרות נכותו המשיך שוחט להטיס מטוסים קלים. במלחמת יום הכיפורים השתתף כקצין מטה בחיל האוויר, בדרגת רב-סרן.
מיהאי פלדי
ביוגרפיה
משנת 1920 עבד כעוזר עורך של כתב העת ניוגט. מאוחר יותר עבד ביומון פשטי נפלו, משנת 1924 (או משנת 1930) עד 1939 כאשר העיתון נסגר. הוא פרסם מספר רב של ביקורות תיאטרון, כולל בניוגט, כתב כמה קומדיות, אך הבכורות שלהן לא נחלו הצלחה. מחקריו פורסמו גם כאוספי ספרים (הנסיכה המלט, 1922; זעקה מהמשבר, 1936). עם זאת, הז'אנר האמיתי שלו היה הרומן, ליתר דיוק הרומן הפסיכולוגי שהשתמש גם בתוצאות הפסיכואנליזה. בשנות ה-30 של המאה ה-20 יצא כל שנה רומן חדש שלו. ב-5 ביוני 1919 בבודפשט, התחתן עם בתם של אדולף אדלר ושל ינקה צייזלר, עם הרופאה דוקטור מרגיט אצל. הם התגרשו בשנת 1922. ב-24 בדצמבר 1926 בבודפשט, נשא לאישה את יולאן צ'וק (Tschuk), בתם של מיקשה צ'וק ושל אידה ויינברגר.
יצירתו הספרותית
"מבחינה ספרותית, אני יכול לומר שהספר חסר רחמים ואכזרי. הוא בוחן בחוסר רחמים ובאכזריות את החברה של היום, שאין לה חוקים מוסריים."
הרמן פון פיקלר-מוסקאו
ביוגרפיה
פיקלר-מוסקאו היה הראשון מבין חמשת ילדיו של הרוזן קרל לודוויג האנס ארדמן פיקלר, והרוזנת קלמנטינה מקלנברג, שילדה אותו בגיל 15. הוא נולד ב (כיום ב) ב, שנשלטה אז על ידי נסיכות הבוחר מסקסוניה. הוא שירת זמן מה ביחידת העילית, גדוד הפרשים הסקסוני "שומרי הראש" (Garde du Corps) בדרזדן, ולאחר מכן טייל בצרפת ובאיטליה, לעיתים קרובות ברגל. בשנת 1811, לאחר מות אביו, הוא ירש את הנחלה (בגרמנית Standesherrschaft, מילולית "שלטון מדינה", סוג של חלוקה אדמיניסטרטיבית עם אוטונומיה חלקית) של מוסקאו. כשהצטרף למלחמת השחרור נגד נפוליאון בונפרטה מצרפת, הוא העביר את הניהול של מוסקאו לחברו, הסופר והמלחין. כקצין תחת הדוכס מסקסוניה-ויימאר הוא התבלט בקרבות. מאוחר יותר הוא התמנה למושל צבאי ואזרחי של ברוז'.
אדריכל הנוף
מה שייקר במיוחד את עלות שני הפארקים היה העובדה שפיקלר הורה להביא כמויות אדירות של קרקע עליונה משטחים רחוקים יותר על עגלות רתומות לשוורים מכיוון שתת-הקרקע לא התאימה לצמחייה המתוכננת. בנוסף, הוא הצליח לראשונה להעביר ולשתול עצים בגודל מלא. הוא הביא אותם בעגלה מיוחדת והכין את הקרקע במקום החדש שתהיה "ידידותית לעץ". בדרך זו הוא הצליח ליישם את התפיסה המפורסמת שיצר לנה של קווי הראיה (Sichtachse "הצירים החזותיים") בעת תכנון הפארקים.
הסופר
האיכות הסגנונית של המכתבים סייעה להשיג זאת, גישה בעיניים פקוחות לסיטואציות דיבור, לשון חדה מאיימת, במיוחד בכל הקשור למעמדו שלו, חוסר זהירות, אירוניה בלא מאמץ. הבורגנות, שהייתה כנועה בתקופת הריאקציה לפני 1848, קיבלה תובנה לגבי המילייה של האריסטוקרטיים, שהייתה סגורה בפניהם, מכיוון שלפיקלר כאציל הייתה גישה לבתי האצולה המובילים של אירופה מה שאפשר לקוראיו להשתתף בחוויות אלה. בתור גנדרן, הוא בלט מעל עמיתיו. בנוסף, היה לו מעגל ידידים ומכרים נרחב בין אמנים וסופרים - למשל קארל פרידריך שינקל, לאופולד שפר, בטינה פון ארנים, רחל ורנהגן, קרל אוגוסט פרנהגן פון אנזה והיינריך היינה. בנוסף, הוא הכיר מדינות אקזוטיות רבות והצליח להחזיק מעמד מול המשנה לסולטאן העות'מאני ואמירים ערביים באותה מידה. הוא ידע בדיוק כיצד לתאר זאת באופן מרמז ולעגני.
עם זאת, המכתבים המקוריים ללוסי פון פיקלר-מוסקאו וללאופולד שפר נערכו כך שכללו רק את הדברים הנחוצים והבסיסיים לפני שפורסמו בדפוס כדי לא לפגוע בדעה של ציבור הקוראים עליו, פעולה שממכתביו הבאים עולה כי הוא לא היה מרוצה ממנה. במהלך מסעותיו יצר פיקלר גם את "תמונות זיכרון" (Erinnerungsbilder), מעין יומן בארבעה כרכים שלא התפרסמו, המכיל הערות אינפורמטיביות על גנים ונופים אנגליים, אך גם על התרבות והאוכלוסייה, וכן כמה הדפסי אמנות וקריקטורות שנרכשו במקום.
Panda
ביקורת
מגזין רולינג סטון בחר את השיר לאחד משלושת השירים הטובים ביותר במחצית הראשונה של 2016. מגזין הבילבורד דירג את השיר במקום ה-24 ברשימת "100 שירי הפופ הטובים ביותר לשנת 2016". מגזין פיצ'פורק דירג את השיר במקום ה-56 ברשימת 100 השירים הטובים ביותר לשנת 2016.
ישראל במשחקים האולימפיים לנוער
משלחות אולימפיות
53 ספורטאים נכללו במשלחות האולימפיות של ישראל למשחקים האולימפיים לנוער, 48 במשחקי הקיץ וחמישה במשחקי החורף.
כיכר הסוכנות היהודית
כיכר יוסי כרמל (נקראה בעבר כיכר הסוכנות היהודית) היא כיכר מרכזית ביפו, הנמצאת בצידה הצפוני של כיכר השעון ביפו העתיקה. הכיכר ממוקמת במפגש הרחובות רחוב רזיאל, רחוב נחום גולדמן, רחוב רציף העלייה השנייה ורחוב מרזוק ועזר, בקצה הצפוני של יפו העתיקה ושל השוק היווני. בקצה הדרום-מערבי הגובל בכיכר השעון נמצא בניין הקישלה - בית המעצר הטורקי ממנו יוצאת רחבה מערבה לכיוון נמל יפו ונקודת תצפית אל הים התיכון, ובצידה הדרום-מזרחי של הכיכר נמצא בניין הסראייה, ממנו יוצאת רחבה מזרחה לכיוון שדרות ירושלים הכוללת מרכז מידע לתיירים.
שמאר מור
קריירה
בשנת 2017 החל לשחק בסדרת הפשע והמשטרה "S.W.A.T" ברשת CBS, בתפקיד הסמל השני דניאל "הונדו" ארלסון ג'וניור, המוביל יחידת ימ"מ לנשק מיוחד וטקטיקה של משטרת לוס אנג'לס.
פרס הווידאו קליפים של MTV לשיר השנה
הזוכות האחרונות בפרס הן ליידי גאגא ואריאנה גרנדה עם השיר "Rain on Me".
מטאכולין
מטאכולין (Methacholine) (שם מסחרי בעברית: פרובוכולין) הוא חומר סינתטי שעובד כאגוניסט על הרצפטורים המוסקרינים הלא סלקטיביים במערכת העצבים הפאראסימפתטית.